

**Proslavite s nama 70. rođendan i osvojite vrijedne nagrade!**

JAVNO NATJECANJE U STVARALAŠTVU ZA DJECU I ODRASLE

Ustaljeni je običaj kada netko slavi rođendan, da dobije i poklone. Ove godine mi slavimo veliki sedamdeseti rođendan, i običaju usprkos, odlučili smo - darivati vas!

U okviru proslave 70. rođendana zato smo pokrenuli kreativno natjecanje i pozivamo sve generacije da sudjeluju u njemu. Jedino što tražimo od vas je da kreativni uradak sadrži istaknutu našu rođendansku brojku 70 i da ga ponosno pofotkate ili posnimite kako bi ga i ostali vidjeli!

**3, 2, 1... Kreativnost i mašta naprijed!**

A) U području likovnosti kreativni rad može biti:

- crtež (olovka, ugljen, tuš, flomasteri…)

- slika (akvarel, tempera, akril, pastel, ulje, kolaž)

- grafika

- fotomontaža

- digitalni crtež ili model

- fotografija (digitalna, analogna)

- skulptura (drvo, kamen, glina, glinamol, aluminijska folija, žica…)

- animacija

- strip

B) U području filmske umjetnosti:

- video uradak (duljina trajanja 3 min.)

C) U području glazbene umjetnosti:

- audio ili video snimak najveće duljine do 3 minute

- uradak u aplikaciji TikTok

- jingle

D) U području književnosti:

- slogan

- pjesma

- kratka priča (najviše 1800 znakova s razmacima)

- reportaža

E) U području primijenjene umjetnosti:

- odjevni predmet

- pleteni ili vezeni rad, tapiserija

- digitalna grafika

- logo

- plakat

F) U području slastičarstva, kulinarstva i vrtlarstva:

- kolači i torte

- pekarski proizvodi

- cvjetne i botaničke gredice

G) Ostalo

Ovisno o vašoj dobi, možete se prijaviti u jednoj od šest kategorija:

1. Predškolska dob

2. Osnovnoškolska dob

3. Srednjoškolska dob

4. Mladi

5. Roditelji, tete i tetci, ujaci i ujne, stričevi i strine

6. Bake i djedovi

U skladu sa slavljeničkim duhom kakav nam i priliči, nagradit će se po čak 3 najbolja rada iz svake dobne kategorije, a nagrade – svoja djela, za pobjednike su osigurali renomirani hrvatski umjetnici i umjetnice raznih stvaralačkih izričaja:

• Božidar Prosenjak

• Damir Hoyka

• Ida Prester

• Ivanka Mazurkijević

• Kristian Novak

• Manuel Šumberac

• Mario Kovač

• Mia Dimšić

• Sanja Pilić

• Silvija Šesto

• Radojka Šverko

• Roman Simić

• Vjekoslava i Tonči Huljić

• Zijah Sokolović

• Zoran Ferić

• Zsa Zsa

• Željka Klemenčić

Za sudjelovanje u natjecanju ispunite prijavnicu i pošaljite je zajedno s vašim radom na e-mail 70@savez-dnd.hr do 30. studenoga 2020. Sve fotografije, odnosno, snimke pristiglih radova objavit ćemo na našem [Facebook profilu](https://www.facebook.com/savezdnd/) 1. prosinca, nakon čega slijedi glasanje. Glasanje traje od 1. do 8. prosinca u 23:59, a radovi koji skupe najviše oznaka *Like* su pobjednici. Najbolje radove objavit ćemo i na našoj web stranici.

I za kraj nekoliko tehničkih detalja: molimo vas da veličina fotografije koje nam šaljete bude najmanje 1500 \* 1500 pixela, a težina datoteke maksimalno 5 MB. Preporučeni formati za fotografije su JPG, PNG i GIF, za video MP4, MOV, WMV i MPEG, a za tekstualne datoteke DOC ili PDF.

Sve informacije o natjecanju možete dobiti putem e-maila: 70@savez-dnd.hr, putem našeg Facebook profila www.facebook.com/savezdnd/ ili putem telefona +385 1 4922 957 i 4922 959.

**Mašti na volju i neka stvaranje počne!**